Catherine, Prinsesa ng Wales

Si Catherine, Prinsesa ng Wales,  ay ipinanganak na may pangalang Catherine Elizabeth Middleton noong 9 Enero 1982. Siya ay isang miyembro ng maharlikang pamilya ng Britanya. Siya ay kasal kay William, ang Prinsipe ng Wales, at tagapagmana ng trono ng Britanya.

Lumaki si Catherine sa Bucklebury, Berkshire. Nag-aral siya sa Paaralan ng St. Andrew's sa Marlborough College bago nag-aral ng Kasaysayang pansining sa Pamantasan ng St. Andrews sa Scotland, kung saan nakilala niya si Prinsipe William taong 2001. Naghawak siya ng ilang trabaho sa pagtitingi at pagmemerkado at nagtuloy ng mga kawanggawa bago ipahayag ang kanilang pangakong pakikipag-isang dibdib noong Nobyembre 2010. Nagpakasal sila noong 29 Abril 2011 sa Westminster Abbey. Ang mag-asawa ay may tatlong anak na sina: sina George, Charlotte, at Louis.

Si Catherine ay nagtataglay ng pagtangkilik sa mahigit na dalawampung organisasyong pangkawang-gawa at militar kabilang ang Anna Freud Center, Action for Children, SportsAid, at ang National Portrait Gallery. Gumagawa siya ng mga proyekto sa pamamagitan ng Royal Foundation, kasama ang kanyang mga kawanggawa na nakatuon sa mga isyu na pumapalibot sa pag-aalaga ng mga bata, pagkagumon, at sining. Upang hikayatin ang mga tao na talakayin ang kanilang mga problema sa kalusugan ng isip, naisip ni Catherine ang kampanya para sa kamalayan sa kalusugan ng isip na "Heads Together", na inilunsad niya kasama ang kanyang asawang si William at bayaw na si Harry noong Abril 2016. Tinawag ng medya na "Kate Middleton effect" ang epekto ni Catherine sa Moda Britanya at istilong Amerikano. Inilista siya ng Time bilang isa sa mga pinaka-maimpluwensyang tao sa mundo noong 2011, 2012 at 2013 at bilang finalist noong 2018. Noong Setyembre 9, 2022, siya ay naging Prinsesa ng Wales nang ang kanyang asawa ay naging Prinsipe ng Wales, ang kanyang ama ay si si King Charles III.

 Mga Sanggunian 

Kategorya:Nabubuhay na mga tao
Kategorya:Ipinanganak noong 1982